### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra V**

**H**vad vil vi gerne opnå? Hvorfor stilles forslaget?****

Risikoen for oversvømmelse fra Egåen nedstrøms [adresse] kan reduceres ved at skabe plads til at tilbageholde vand i et nyt 135 ha stort naturområde ved [adresse] øst for Lystrupvej.8

Der sigtes efter en stor tilbageholdelse af vand under ekstreme hændelser og med en relativ lav daglig vandstand i området. På kortet er vist et forslag med lav vandstand, hvor der naturligt dannes to mindre søer i området omkranset af rørskov, sump og engarealer. De omkringliggende arealer kan afgræsses i lighed med græsarealerne omkring [adresse].

Der bliver rigtig gode muligheder for at udbygge områdets rekreative værdi, bl.a. ved at anlægge stier omkring og gennem området med adgang til bakkelandskabet ved det gamle deponi langs [adresse], hvorfra der er en flot udsigt over både [adresse] og [adresse].

Fastlæggelse af det endelige projekts udformning vil bl.a. afhænge af analyser af konsekvenserne for grundvandsstanden i forhold til omliggende bebyggelser, det ideelle volumen til tilbageholdelse af vand samt den ønskede naturtilstand i området.

[adresse] ejer i dag ca. 45 % af arealet. Projektet kræver frivillige aftaler med de øvrige berørte lodsejere.

I forbindelse med projektet bør den nuværende højvandssluse ved udløbet i bugten søges ændret, så den fortsat har kapacitet til at udpumpe de fremtidige vandmængder, og så den nødvendige faunapassage forbi slusen sikres.

I relation til klimaudfordringerne giver projektet ikke kun en omkostningseffektiv løsning på udfordringerne med de øgede vandmængder ved at forsinke vandet i oplandet. En ekstensivering af lavbunds-jorderne vil også reducere CO2-udledningen fra arealerne og energiforbruget til den nuværende afvandingspumpe.

**Eventuelle input til hvem, hvad, hvordan og hvor mange ressourcer**

Midlerne til projektet (30 mio. kr.) kan udmøntes fra de generelle reserver i den 10-årige anlægsplan 2024-2033.

Kontaktperson fra partiet: Bjarne Nilsson

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.